b'\n_START_ARTICLE_\nWilliam Tolbert\n_START_PARAGRAPH_\nWilliam Richard Tolbert Jr. (13. toukokuuta 1913 \xe2\x80\x93 12. huhtikuuta 1980) oli Liberian presidentti 1971\xe2\x80\x931980._NEWLINE_Tolbert syntyi Bensonvilless\xc3\xa4, Montserradon piirikunnassa Liberiassa William ja Charlotte Tolbertin poikana. Tolbertin isois\xc3\xa4 oli afroamerikkalainen entinen orja Etel\xc3\xa4-Carolinasta joka oli muuttanut Liberiaan vuonna 1878. Tolbertin suku oli yksi suurimpia afroamerikkalaisia sukuja  Liberiassa.Tolbert nai Victoria Davidin, joka oli korkeimman oikeuden tuomarin tyt\xc3\xa4r ja he saivat pojan ja kuusi tyt\xc3\xa4rt\xc3\xa4, sek\xc3\xa4 adoptoivat yhden pojan._NEWLINE_Tolbert meni valtiovarainministeri\xc3\xb6n palvelukseen konekirjoittajaksi 1934 ja yleni my\xc3\xb6hemmin arvossa ja valittiin edustajainhuoneeseen Montserradosta 1943 True Whig Partyn edustajana. Toukokuussa 1951 h\xc3\xa4nest\xc3\xa4 tuli presidentti William Tubmanin varapresidentti._NEWLINE_Tolbert omisti my\xc3\xb6s kumiplantaasin ja toimi Mesurado Groupissa, kalastus- ja pakastusliiketoiminnassa. H\xc3\xa4n oli baptistien maailmanliiton puheenjohtaja 1965\xe2\x80\x931970 ja Afrikan l\xc3\xa4hetyssaarnaajien evankelisen unionin p\xc3\xa4\xc3\xa4neuvonantajana vuodesta 1973._NEWLINE_Tolbert nimitettiin virallisesti Liberian presidentiksi 3. tammikuuta 1972, kuusi kuukautta presidentti Tubmanin kuoleman j\xc3\xa4lkeen. H\xc3\xa4n vannoi lopettavansa korruption ja rakentavansa vakaan talouden._NEWLINE_Tolbert aloitti jotain liberaaleja uudistuksia, vapautti poliittiset vangit, salli suuremman sananvapauden, kitki korruptiota, alensi \xc3\xa4\xc3\xa4nestysi\xc3\xa4n 18 vuoteen ja uudisti turvallisuuselimi\xc3\xa4._NEWLINE_Tolbert otti et\xc3\xa4isyytt\xc3\xa4  korosti ulkopolittista itsen\xc3\xa4isyytt\xc3\xa4 koskien Yhdysvaltoja ja  solmi suhteet it\xc3\xa4blokin maiden kuten Neuvostoliittoon,  T\xc5\xa1ekkoslovakiaan, Kuuban, Libyan ja Kiinan kanssa. Tolbert katkaisi suhteet my\xc3\xb6s Israelin  kanssa Jom-Kippur sodan aikana 1973. H\xc3\xa4n neuvotteli my\xc3\xb6s Guinean kanssa, mik\xc3\xa4 johti L\xc3\xa4nsi-Afrikan talousyhteis\xc3\xb6n muodostamiseen. Vuonna 1979 Liberia j\xc3\xa4rjesti Afrikan yhten\xc3\xa4isyysj\xc3\xa4rjest\xc3\xb6n kokouksen, jossa Tolbert valittiin sen puheenjohtajaksi._NEWLINE_Tolbertia arvosteltiin maan liberianafroamerikkalaisen eliitin ja alkuper\xc3\xa4isasukkaiden suuresta eriarvoisuudesta, vaikka h\xc3\xa4net valittiinkin uudelleen 1975._NEWLINE_J\xc3\xa4nnitykset nousivat huhtikuussa 1979, kun sadat PAL-puolueen mielenosoittajat kulkivat Monrovian l\xc3\xa4pi osoittaen mielt\xc3\xa4\xc3\xa4n uusia riisin tukiaisia vastaan (Tolbertin suku kuului maan suurimpiin riisin viljelij\xc3\xb6ihin.) Mielenosoitus muuttui ry\xc3\xb6stelyksi ja Tolbert m\xc3\xa4\xc3\xa4r\xc3\xa4si turvallisuusjoukot ampumaan kovilla ja pid\xc3\xa4tt\xc3\xa4m\xc3\xa4\xc3\xa4n sen johtajat. Tammikuussa 1980 maassa rekister\xc3\xb6itiin oppositiopuolue PPP, joka julisti yleislakon ja vaati Tolbertin eroa._NEWLINE_12. huhtikuuta 1980 sotilaat kaappasivat vallan ylikersantti Samuel K. Doen johdolla ja Tolbert surmattiin muun hallitsevan  liberianafroamerikkalaisen  eliitin ohella.'